
Súkromná základná umelecká škola v Prakovciach
Breziny 289, 055 62  Prakovce


SMERNICA č. 003/2026
 URČENIE VÝŠKY príspevku na čiastočnú úhradu
nákladov (školné) spojených so štúdiom v Súkromnej základnej umeleckej škole v Prakovciach. 
Čl. 1
VÝŠKA POVINNÉHO PRÍSPEVKU 
Na základe rozhodnutia zriaďovateľa Súkromnej základnej umeleckej školy v Prakovciach je výška povinného príspevku na čiastočnú úhradu výdavkov na štúdium v SZUŠ v Prakovciach podľa jednotlivých foriem štúdia nasledovná:
	
	Hudobný
	Tanečný
	Výtvarný

	Prípravný
	25 EUR/polrok
	25 EUR/polrok
	25 EUR/polrok

	ISCED 1B, 2B
	40 EUR/polrok
	40 EUR/polrok
	40 EUR/polrok

	2.stupeň
	40 EUR/polrok
	40 EUR/polrok
	40 EUR/polrok

	Štúd. pre dospelých nad 25 rokov
	15 EUR/hod.
	15 EUR/hod.
	15 EUR/hod.


ZMENA: Školné sa platí v rovnakej sume za každý odbor!

Čl. 2
       ODPUSTENIE ŠKOLNÉHO

1) Zriaďovateľ základnej umeleckej školy môže rozhodnúť o znížení, alebo odpustení príspevku na  čiastočnú úhradu nákladov spojených so štúdiom v SZUŠ (Zákon č. 245/2008 Z. z., § 49, ods. 5).
2) Príspevok sa neuhrádza, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je členom domácnosti, ktorej sa poskytuje pomoc v hmotnej núdzi podľa osobitného predpisu.
3) Odpustenie príspevku podľa odseku 2 sa vzťahuje iba na štúdium jedného umeleckého odboru. Ak žiak navštevuje viac odborov, za ostatné odbory uhrádza príspevok v plnej výške.
Čl. 3 
Spôsob a termíny úhrady 
1) Platba príspevku sa realizuje: 
a. rodič alebo zákonný zástupca žiaka odovzdá príspevok triednemu učiteľovi, ktorý prijatie platby potvrdí príjmovým lístkom, 
b. rodič, alebo zákonný zástupca žiaka odovzdá príspevok na sekretariáte školy, kde sa jeho prijatie potvrdí príjmovým lístkom,
c. bankovým prevodom na účet školy. 
2) V prípade bankového prevodu, zákonný zástupca realizuje platbu na:
Banka: Slovenská sporiteľňa, a.s.
IBAN: SK2209000000000524204776
Do poznámky zadať meno žiaka!



3) Školné sa uhrádza polročne, pričom je možná aj úhrada v splátkach, a to:
· do 30. 11. za prvý polrok príslušného školského roka,
· do 31. 3. za druhý polrok príslušného školského roka.
Školné je možné uhradiť aj jednorazovo za celý školský rok.
4) Výšku školného za žiaka oznámi poverený pracovník sekretariátu na začiatku školského roka triednemu učiteľovi, ktorý ju následne oznámi plnoletému žiakovi, resp. zákonnému zástupcovi neplnoletého žiaka prostredníctvom EduPage, prípadne zápisom do žiackej knižky.
5) Uhradené školné sa nevracia, ak:
a. sa žiak bez vážnych dôvodov nezúčastňuje na vyučovaní,
b. riaditeľka školy rozhodla o vylúčení žiaka zo štúdia.
6) Kontrolu úhrady školného vykonáva poverený pracovník sekretariátu školy. Ak škola ku dňu kontroly neeviduje úhradu školného za žiaka, plnoletý žiak, resp. zákonný zástupca neplnoletého žiaka bude písomne vyzvaný na jeho úhradu a na preukázanie úhrady na sekretariáte školy najneskôr do 7 dní od doručenia písomnej výzvy.
7) Ak školné nebude uhradené ani v lehote 7 dní od doručenia písomnej výzvy, môže vedenie školy rozhodnúť o predčasnom ukončení vzdelávania žiaka v súlade s bodom 8 písm. c) týchto platobných podmienok.
8) Vzdelávanie žiaka môže byť rozhodnutím vedenia školy predčasne ukončené, ak:
a. o to plnoletý žiak, resp. zákonný zástupca neplnoletého žiaka písomne požiada,
b. žiak závažným spôsobom porušil školský poriadok,
c. plnoletý žiak, resp. zákonný zástupca neplnoletého žiaka neuhrádza školné v súlade s platobnými podmienkami určenými zriaďovateľom školy.
9) Ak žiak navštevuje dve základné umelecké školy a v jednej z nich neposkytol čestné vyhlásenie na účely zberu údajov, v škole, v ktorej čestné vyhlásenie neposkytol, je zákonný zástupca povinný uhrádzať školné za štúdium. Výška školného pre takéhoto žiaka je 5 € za jednu vyučovaciu hodinu.
Čl.4  
ÚČINNOSŤ
Táto smernica nadobúda účinnosť dňom 1. septembra 2026.
 
 V Prakovciach 31.8.2026

Viera Vojtilová                                                   Mgr. Veronika Hamráková, DiS.art.
zriaďovateľ SZUŠ                                                             riaditeľka školy

